หุ้น,ทองคำสหรัฐปิดร่วง/น้ำมันพุ่ง 3.31 ดอลลาร์
วิตกสถานการณ์ยูเครน!หุ้นดาวโจนส์ปิดลบ 229.88 จุด ด้านราคาน้ำมันพุ่ง 3.31 ดอลลาร์ ขณะที่ทองคำร่วง 15.4 ดอลลาร์ 
12 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,944.19 จุด ลดลง 229.88 จุด หรือ -0.69%, ดัชนี เอสแอนด์พี 500 ปิดที่ 4,204.31 จุด ลดลง 55.21 จุด หรือ -1.30% และดัชนี แนสแดค ปิดที่ 12,843.81 จุด ลดลง 286.16 จุด หรือ -2.18% ยังคงถูกกดดันจากความวิตกสถานการณ์ความขัดแย้งในยูเครน ขณะที่นักลงทุนมุ่งความสนใจไปที่การประชุมนโยบายการเงินของธนาคารกลางสหรัฐ (เฟด) ในสัปดาห์หน้า โดยในรอบสัปดาห์นี้ ดัชนีดาวโจนส์ ลดลง 2%, ดัชนี เอสแอนด์พี 500 ปรับตัวลง 2.9% และดัชนีแนสแดค ร่วงลง 3.5%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเม.ย. พุ่งขึ้น 3.31 ดอลลาร์ หรือ 3.1% ปิดที่ 109.33 ดอลลาร์/บาร์เรล แต่ลดลง 5.5% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนพ.ค. พุ่งขึ้น 3.34 ดอลลาร์ หรือ 3.1% ปิดที่ 112.67 ดอลลาร์/บาร์เรล แต่ลดลง 4.6% ในรอบสัปดาห์นี้ นักลงทุนวิตกเกี่ยวกับภาวะชะงักงันด้านอุปทานน้ำมัน ท่ามกลางความขัดแย้งระหว่างรัสเซียและยูเครนราคาทองคำโคเม็กซ์งวดส่งมอบเดือนเม.ย. ลดลง 15.4 ดอลลาร์ หรือ 0.77% ปิดที่ 1,985 ดอลลาร์/ออนซ์ แต่สัญญาทองคำปรับตัวขึ้น 0.9% ในรอบสัปดาห์นี้